  Туспуктэм: Руслан Нуриахметов Наталия Сильвестрова Туэ гужем Ижкарын пиналъёслы 74 школа лагерь ужалоз. Отын 11 сюрслэсь трос нылпи шутэтскыны быгатоз. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Кылем арын ӵошатыса, лагерьёслэн лыдзы куиньлы йылӥз, соин чӧш путёвкаос но 1 сюрс 200-лы тросгез луизы. Путёвкаослэн дунъёссы ӧз воштӥське – 4 сюрс 95 манет 21 нуналъем смена понна. Отысь 1 сюрс 50 манетсэ сиськон понна анай-атайёс тыро. Секыт улон югдуре шедем пиналъёс дунтэк сиськозы. Нылпиез гужем школа лагере ыстон понна куриськон гожтоно. Нырысь ик секыт улон югдуре шедем пиналъёсты, бӧрысь пиналзэс оганзы будэтӥсь но ужась анай-атаёслэсь куриськонзэс учкозы.  Лагере пыриськисьтэмъёс понна Ижкарысь паркъёсын но скверъёсын котькуд нунал вордӥськнысен удмуртарняозь 10часысен 14 часозь 11 площадкаос ужалозы. Пӧсьтолэзьысен пӧртэм мастер-классъёс но концертъёс радъяськылозы.  Тегъёс: гужем шутэтскон пиналъёс Ижкар Удмуртия  